คือ 2-3 วันก่อนผมไปตีแบตเพื่อออกกำลังกาย แล้วมันมีจังหวะนึงที่ผมเหวี่ยงแขนขวาออกไปแรงๆแล้วมันรู้สึกแป๊บ เหมือนเส้นกระตุกที่หลังศีรษะด้ายซ้ายครับ แค่ครั้งนั้นครั้งเดียว หลังจากนั้นผมก็รู้สึกเจ็บๆที่จุดเดิม แต่เจ็บแบบเล็กน้อยมากๆครับ แล้วก็ไม่มีอาการอื่น อยากทราบว่ามันเกิดจากอะไรครับ
สวัสดีค่ะ อาการเจ็บแปล๊บบริเวณหลังศีรษะด้านซ้าย ที่เกิดหลังจากการเหวี่ยงแขนขวาออกไปแรงๆ ก็น่าจะเกิดการบาดเจ็บของกล้ามเนื้อ ที่ถูกยืดออกอย่างกะทันหันและมากไปได้ค่ะ ซึ่งหากไม่ได้มีการกระทำเหวี่ยงแขนดังกล่าวอีก การบาดเจ็บก็จะค่อยๆ หายไปได้เอง ดังนั้น หากในตอนนี้ อาการเจ็บมีเพียงแค่เล็กน้อย ก็ถือว่าไม่ได้อันตรายหรือน่ากังวลอะไรแล้วค่ะ ในเบื้องต้น อาจใช้การประคบอุ่นบ่อยๆ บริเวณที่เจ็บ ก็อาจช่วยให้อาการหายเร็วขึ้นค่ะ และเนื่องจากอาการไม่ได้เป็นมาก ก็ไม่จำเป็นต้องทานยาไปค่ะ